Tân Chú-hô

**Tân Chú-hô** (), A-bí-cho̍k, sī Tâi-oân Tâi-tang-koān ê lâng, bo̍k-chiân sī Tiong-hôa Chit-pāng Bī-choân Liông ê gōa-iá-chhiú, tī 2013-nî Tiong-hôa Chit-pāng le̍k-sú-siōng ûi-it ê ko-tiong-seng soán-siù tong-tiong hō͘ Hiaⁿ-tī Chhiōⁿ kéng-tio̍h. Mā-sī siōng siàu-liân ta̍t-sêng 100-ki hőng-bű-láng ê iá-kiû soán-chhiú. 2024-nî 12-goe̍h Hêng-sú chū-iû kiû-oân choán-tūi kàu Bī-choân Liông, í 10-nî 1.3-ek  ê ha̍p-iok chiâⁿ-chò Tiong-chit sú-siōng thâu-chi̍t-tioⁿ phòa-ek ê ha̍p-iok.

## Keng-le̍k
* Tâi-tang-koān Lo̍k-iá Kok-sió Siàu-pāng-tūi (jī-nî ka-ji̍p)
* Tâi-tang-koān Pi-lâm Kok-tiong Chheng-siàu-pāng-tūi
* Tâi-tang-koān Sin-seng Kok-tiong Chheng-siàu-pāng-tūi
* Ko-hiông-chhī Ko-oán Kang-siong Chheng-pāng-tūi
* Tiong-hôa Chit-pāng Hiaⁿ-tī Chhiōⁿ (2013-nî 8-goe̍h 31－2014-nî 1-goe̍h 4-hō)
* Tiong-hôa Chit-pāng Tiong-sìn Hiaⁿ-tī (2014-nî 1-goe̍h 5-hō－2024-nî)
* Tiong-hôa Chit-pāng Bī-choân Liông (2025-nî－)

## Sêng-pāng Kok-chhiú Keng-le̍k
* 2017-nî A-chiu Chit-pāng Koan-kun Cheng-pà-sài Tiong-hôa-tūi

## Te̍k-sû Sū-chek
* In-ūi Tân Chú-hô ê ka-bêng hőng jīn-ûi ē-tàng ka-kiông hit-tang-chūn Hiaⁿ-tī Chhiōⁿ khah-bô hiah-nī hó ê kong-kek lêng-le̍k, só͘-í keh-nî tio̍h ū khah chē it-kun ê chhut-sài ki-hōe, mā tiāⁿ-tiāⁿ kái-siá Tiong-hôa Chit-pāng, sīm-chì sī Tâi-oân chit-pāng-sú ê "siōng siàu-liân kì-lo̍k":
** 2013-nî 10-goe̍h 13, tī Hiaⁿ-tī Chhiōⁿ pún-kùi siōng bóe chi̍t-tiôⁿ lē-hêng-sài tam-jīm sian-hoat chó-gōa-iá-chhiú, í 18 hòe 76-kang chiâⁿ-chò Tâi-oân chit-pāng le̍k-sú lāi-té siōng siàu-liân chhut-sài ê kiû-oân.
** 2014-nî 4-goe̍h 12, tī Thian-bú Iá-kiû-tiôⁿ bīn-tùi Thóng-it 7-ELEVEn Sai ê pí-sài, bīn-tùi Lí Kim-bo̍k kòng-chhut seng-gâi thâu-chi̍t-ki hőng-bú-láng, mā-sī seng-gâi thâu-chi̍t-ki an-táⁿ, í 18-hòe 257-kang chhòng-chō Tiong-hôa Chit-pāng siōng siàu-liân ê kì-lo̍k.
** 2014-nî 4-goe̍h 25 cháu-chhut seng-gâi thâu-chi̍t-pái thau-lúi sêng-kong, í 18-hòe 270-kang ê nî-kí chiâⁿ-chò Tiong-hôa Chit-pāng siōng siàu-liân thau-lúi sêng-kong ê kì-lo̍k.
** tī 2014-nî Tâi-oân Tōa-sài lāi-té, seng tī tē-1-chiàn chiâⁿ-chò Tâi-oân Tōa-sài siōng siàu-liân ê chhut-sài kiû-oân, koh tī tē-3-chiàn chiâⁿ-chò Tâi-oân Tōa-sài siōng siàu-liân sian-hoat chhut-sài ê kiû-oân
* 2016-nî 7-goe̍h 30 tī Thô-hn̂g Kok-chè Iá-kiû-tiôⁿ bīn-tùi Lamigo Thô-oân, thâu-chi̍t-pái ta̍t-sêng tan-tiôⁿ 2-ki hőng-bú-láng.
* 2016-nî 9-goe̍h 18 tī Sin-chng Iá-kiû-tiôⁿ tùi-chiàn Thóng-it 7-ELEVEn Sai ê pí-sài, bīn-tùi Ông Gio̍k-phó͘ kòng-chhut chit-pāng seng-gâi thâu-chi̍t-ki móa-lúi hőng-bú-láng.
* 2017-nî 4-goe̍h 30 tī Chiu-chè Iá-kiû-tiôⁿ tùi-chiàn Thóng-it 7-ELEVEn Sai hun-pia̍t tùi Âng Sim-kî, Ông Kèng-bêng, Pò͘ Û-kong kòng-chhut tan-tiôⁿ 3-hiáng-phàu, sī Tiong-hôa Chit-pāng sú-siōng tē-20-ūi, mā sī Tiong-hôa Chit-pāng siōng siàu-liân kòng-chhut 3-hiáng-phàu ê kiû-oân
* 2019-nî 7-goe̍h 23 tī Thô-hn̂g Kok-chè Iá-kiû-tiôⁿ tùi-chiàn Lamigo Thô-oân, 2-kio̍k-siōng bīn-tùi Kang Kok-khiam kòng chhut 2-hun ê hőng-bú-láng, 6-kio̍k-siōng kah 8-kio̍k-siōng bīn-tùi Ngô͘ Sêng-tiat hun-pia̍t kòng-chhut 3-hun hőng-bú-láng kah ko͘-hun hőng-bú-láng, seng-gâi tē-2-pái tan-tiôⁿ 3-hiáng-phàu, tē-4-pái siōng-chió 2-hong, 8-hun ê táⁿ-tiám mā sī kò-jîn seng-gâi tan-tiôⁿ siōng-koân.
* 2021-nî 11-goe̍h 20 tī Chiu-chè Iá-kiû-tiôⁿ tùi-chiàn Lo̍k-thian Thô-oân, 7-kio̍k-hā bīn-tùi Chu Chùn-siông kòng-chhut iū-gōa-iá hong-hiòng ko͘-hun hőng-bú-láng, ta̍t-sêng seng-gâi pah-hong, pēng-chhiáⁿ í 26-hòe 114-kang chiâⁿ-chò liân-bêng lāi-té siōng siàu-liân oân-sêng pah-hong ê thûi-á-chhiú. (Goân kì-lo̍k sī Tiuⁿ Thài-san 26-hòe 180-kang)
* 2025-nî 4-goe̍h 20, tī Toā-pi-ô͘ Iá-kiû-tiôⁿ tùi-chiàn Tâi-kǹg Hiông-eng, 6-kio̍k-siōng bīn-tùi Kang Sêng-gān khà chhut tó-gōa-iá hong-hiòng ê jī-lúi an-táⁿ, sī i seng-gâi tē-1000-ki an-táⁿ, chiâⁿ-chò Tiong-hôa Chit-pāng tē-32-lâng.

## Chit-pāng Seng-gâi Sêng-chek
* (**Chho͘-o͘-jī** sī hit1-nî siōng-hó ê sêng-chek)

## Chù-kha

## Chham-khó Chu-liāu

## Gōa-pō͘ Liân-kiat

* 
*